एक बार मैंने एकता ध्यान में भी भाग लिया था जो मुझे बहुत अच्छा लगा। छुट्‍टियों में जब मैं घर गई तो मुझे वहाँ भी एकता ध्यान करवाने की सूझी। हमारे घर के सामने एक बड़ा मैदान है जहाँ एन.सी.सी. का कैम्प लगता है। मैंने उनके संचालक से बात की और रोज़ एक हज़ार कैडेट्स को ध्यान कराने लगी। मुझे भी अच्छा लगा और कैडेट्स को भी। अब वे कैडेट्स भी हमारे पाइमा से जुड़ गए। जब पत्री जी हमारे शहर में आए तो मैंने उन्हें पाइमा की क्लास में आने का निमन्त्रण दिया। पत्री जी ने स्वीकार कर लिया और अगले दिन सुबह आने को राजी हो गए। रात-रात में ही हमें तैयारी करनी थी। हमने रात बारह बजे मीटिंग की। सारी योजना बनाई। रात भर टेंट लगवाने, कुर्सियाँ रखवाने में लगे रहे। सुबह- सुबह पत्री जी ने क्लास ली, उनकी यह क्लास बाकी सभी क्लासों से बेहतर थी। क्लास खत्म होने पर सबने मिलकर सब कुछ समेटा। कोई बड़ा-छोटा नहीं था।पत्री जी की क्लास का आयोजन हमारी बड़ी उपलब्धि थी। इसके बाद तो कई बार उनकी क्लास का आयोजन किया।